Resep: HoendergeregBestanddele: 1 hoender 1 pakkie sampioensoppoeier 125 g botter of margarien 4 middelslag tamaties (geskil en in blokkies gesny) 70 g (125 ml) (½ k) koekmeelblom 250 g gerasperde Cheddarkaas sout en peper na smaak 100 g (250 ml) (1 k) macaronistukkies of noedels 2 middelslag uie in blokkies gesny 200 ml (¾ k) koue water Metode: 1. Geur hoender en kook sag. 2. Ontbeen en sny vleis fyn. 3. Vul hoendersous aan met water tot 625 ml. 4. Voeg soppoeier by – roer gereeld en kook tot dik. 5. Kook macaroni tot sag en dreineer. 6. Smelt botter in groot kastrol – voeg uie by en braai tot sag. 7. Voeg tamaties by en kook ‘n rukkie. 8. Meng meel met water en voeg by tamatiemengsel. 9. Voeg sop by en roer tot gemeng. 10. Voeg hoender, kaas en macaroni by – meng en laat prut vir ‘n paar minute. Resep: Mollie de Witt Dié resep is oorspronklik in Knuppeldik aan koningskos gepubliseer Uitgewer: Knuppeldik Trust Om die resepteboek, Knuppeldik aan koningskos, te bestel, kontak Carien Liebenberg by 0833199636